
Funtzioak:  

· Suaren aurka borrokatzea ezbeharretan eta larrialdietan; horrelakoetan, lehentasuna eman behar dio pertsonen bizitzari, eta ondare kolektiboa zein banakoena babestu behar ditu. 
· Salbamendua, Arabako Lurralde Historikoaren eskumenekoa den kasuetan. 
· Zerbitzuaren jardun programak eta protokoloak prestatzea. 
· Suteen prebentziorako eta babeserako eta haien kontra borrokatzeko teknikak, instalazioak, prozedurak eta sistemak aztertzea eta ikertzea. 
· Kontzientziazio eta zabalkunde kanpainak diseinatzea eta antolatzea, eta haietan parte hartzea, herritarrek ikas dezaten zer egin behar duten ezbeharretan eta larrialdietan, zein den horren gaineko araudia eta zein baldintza bete behar dituzten, beren jardueraren edo bestelako inguruabar berezi batzuen arabera. Halaber, babes zibileko kanpaina orokorragoetan laguntzea. 
· Ordenamendu juridikoan aurreikusten diren kasuetan, mandatua edo lankidetza hitzarmenak egin ondoren, ikuskatze arloan parte hartzea, bai eta suteen aurkako autobabesaren araudia betetzeari buruzko lizentziak eman baino lehenagoko txostenak egiten ere.
· Gaiaren arabera eskumena duen sailarekin lankidetzan aritzea, lanbide praktikatik eta esperientziatik lortutako ekarpenen bitartez babes zibileko planak garatu, hobetu eta berrikustearren, bai eta larrialdi motaren arabera zer baliabide behar diren zehaztu, ebaluatu, baliatu eta mobilizatzeko taktika operatiboak garatu, hobetu eta berrikustearren ere. 
· Edozein larrialdi egoeratan esku hartzea, hala eskatzen zaionean zerbitzuko kideen trebakuntza edo esperientzia dela eta edo eskuragarri dauden baliabide materialak egokiak direlako. 
· Ezbeharren zergatiak ikertzea, eskumena duen agintaritzak eskaturik, eta haien ondorioak eta egindako kalteak balioztatzea. 
· Prebentzioaren, su itzaltzearen eta salbamenduaren eta babes zibilaren arloan aplikatutako teknologia berriak garatu eta atxikitzearekin zerikusia dutenak. 
· Prebentzio, su itzaltze eta salbamendu eta babes zibilaren arloan foru sektore publikoarenak izanik berariaz beste erakunde edo foru sail bati esleitu ez zaizkionak. 
· Zerbitzuaren lege antolamenduan azpimarratu beharreko faktore bat da foru arauak lehentasuna ematen diola prebentzioari eta, ildo horretatik, erakunde autonomoaren funtsezko egitekoetako bat da.

